# Bestseller

### Wikipedia

Kalevala on suomalainen bestseller, jota on painettu jo lähes puolitoista miljoonaa kappaletta.

Bestseller (engl. ”parhaiten myyvä”) eli menekkiteos on kirja, jota voidaan pitää hyvin suosittuna erilaisten myyntilistojen perusteella. Suomessa tällainen on kuukausittainen Mitä Suomi lukee -lista, joka perustuu valittujen kirjakauppojen ja marketketjujen kirjamyyntiosastojen myyntiin. Lisäksi Suomen Kustannusyhdistys on vuodesta 2000 alkaen julkaissut luettelon vuoden eniten myydyistä kirjoista kirjallisuuslajeittain.

Bestsellerit jaetaan tavallisesti kahteen pääluokkaan, kaunokirjallisuuteen ja tietokirjallisuuteen. Harry Potterin suosion mukana on myös alettu pitää listaa eniten myydyistä lasten ja nuorten kirjoista.

Ensimmäisen bestsellerinä pidetään Goethen Nuoren Wertherin kärsimyksiä (Die Leiden des jungen Werther), joka julkaistiin vuonna 1774. Kirjaa myydään yhä. Siitä on tullut steadyseller. Jotta kirjasta voi tulla bestseller, tarvittiin välineet niiden painamiseen massatuotantona ja luotettavat levityskanavat.

Britanniassa kovakantinen (sidottu) kirja on bestseller, jos sitä myydään 4000 - 25 000 kappaletta viikossa. Luvut ovat silti vain suuntaa antavia, kirja voi olla bestseller myös myynnin määrän suhteessa muihin kirjoihin.

Pohjois-Amerikan tunnetuinta bestseller-listaa pitää New York Times.

Vuonna 2005 Suomen myydyin kotimainen kaunokirja oli Ilkka Remeksen Nimessä ja veressä, joka myi lähes yhtä paljon, 118 700 kappaletta, kuin Dan Brownin Da Vinci -koodi, joka myi 150 800 kappaletta.

Suomalaisen kaunokirjallisuuden painetuimmat teokset vuoteen 2001 mennessä olivat Aleksis Kiven Seitsemän veljestä (1873, 1 506 000 kpl), Elias Lönnrotin Kalevala (1836, 1849 1 400 000 kpl), J.L. Runebergin Vänrikki Stoolin tarinat (1848-1860 1 209 000 kpl), Väinö Linnan Tuntematon sotilas (1954, 708 000 kpl) ja Aleksis Kiven Nummisuutarit (1864, 500 000 kpl). [1]

## [muokkaa] Lähteet

1. ↑ Kirja Suomessa

Haettu osoitteesta http://fi.wikipedia.org../../../b/e/s/Bestseller.html

Luokka: Kirjallisuus

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Česky
- Dansk
- Deutsch
- English
- Español
- Français
- עברית
- Magyar
- Nederlands
- 日本語
- Polski
- Русский
- Slovenčina
- Svenska